CELEX: 32021R1087
Language: fi
Date: 2021-04-07 00:00:00
Title: Komission delegoitu asetus (EU) 2021/1087, annettu 7 päivänä huhtikuuta 2021, Euroopan parlamentin ja neuvoston asetuksen (EU) 2018/1139 muuttamisesta Chicagon yleissopimuksen määräyksiin tehtyjen viittausten päivittämiseksi (ETA:n kannalta merkityksellinen teksti)

5.7.2021   
               
               
                  FI
               
               
                  Euroopan unionin virallinen lehti
               
               
                  L 236/1
               
            
         KOMISSION DELEGOITU ASETUS (EU) 2021/1087,
         annettu 7 päivänä huhtikuuta 2021,
         Euroopan parlamentin ja neuvoston asetuksen (EU) 2018/1139 muuttamisesta Chicagon yleissopimuksen määräyksiin tehtyjen viittausten päivittämiseksi
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisistä siviili-ilmailua koskevista säännöistä ja Euroopan unionin lentoturvallisuusviraston perustamisesta, Euroopan parlamentin ja neuvoston asetusten (EY) N:o 2111/2005, (EY) N:o 1008/2008, (EU) N:o 996/2010, (EU) N:o 376/2014 ja direktiivien 2014/30/EU ja 2014/53/EU muuttamisesta sekä Euroopan parlamentin ja neuvoston asetusten (EY) N:o 552/2004, (EY) N:o 216/2008 ja neuvoston asetuksen (ETY) N:o 3922/91 kumoamisesta 4 päivänä heinäkuuta 2018 annetun Euroopan parlamentin ja neuvoston asetuksen (EU) 2018/1139 (1) ja erityisesti sen 19 artiklan 3 kohdan,
         sekä katsoo seuraavaa:
         
                     (1)
                  
                  
                     Miehittämättömiä ilma-aluksia lukuun ottamatta ilma-alusten ja niiden moottorien, potkureiden, osien ja irrallisten varusteiden olisi oltava ympäristönsuojeluvaatimusten mukaisia. Asetuksessa (EU) 2018/1139 säädetään näistä vaatimuksista viittaamalla Chicagon yleissopimuksen tiettyihin määräyksiin, jotka sisältävät kyseiset vaatimukset.
                  
               
                     (2)
                  
                  
                     ICAOn neuvosto hyväksyi 219. istunnossaan 11 päivänä maaliskuuta 2020 muutoksia ICAOn liitteen 16 niteeseen I ”Aircraft Noise”, niteeseen II ”Aircraft Engine Emissions” ja niteeseen III ”Aeroplane CO2 Emissions”. Nämä muutokset tulivat voimaan, ja niitä alettiin soveltaa kaikkiin jäsenvaltioihin 1 päivänä tammikuuta 2021.
                  
               
                     (3)
                  
                  
                     Viittaukset Chicagon yleissopimuksen määräyksiin olisi sen vuoksi saatettava ajan tasalle, ja asetusta (EU) 2018/1139 olisi sen vuoksi muutettava.
                  
               
                     (4)
                  
                  
                     Tässä asetuksessa säädetyt toimenpiteet perustuvat Euroopan unionin lentoturvallisuusviraston (EASA) asetuksen (EU) 2018/1139 76 artiklan 1 kohdan mukaisesti antamaan lausuntoon nro 03/2020,
                  
               ON HYVÄKSYNYT TÄMÄN ASETUKSEN:
         
            1 artikla
            Korvataan asetuksen (EU) 2018/1139 9 artiklan 2 kohdan ensimmäinen alakohta seuraavasti:
            
               ”Melun ja päästöjen osalta kyseisten ilma-alusten sekä niiden moottoreiden, potkureiden, osien ja irrallisten varusteiden on oltava Chicagon yleissopimuksen liitteen 16 niteen I muutokseen 13, niteen II muutokseen 10 ja niteen III muutokseen 1 sisältyvien ympäristönsuojeluvaatimusten, sellaisina kuin niitä kaikkia sovelletaan 1 päivästä tammikuuta 2021, mukaisia.”
            
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 7 päivänä huhtikuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 212, 22.8.2018, s. 1.